на акумулаторни батерии.
 —
 „Продължаване на насърчаването на развитието на разнообразни, маркови и от висок клас велосипеди в отрасъла, и постепенно да се увеличи делът на хората, придвижващи се с велосипед, както и делът на велосипедите от среден и висок клас; разработване на олекотени и интелигентни велосипеди с литиеви акумулаторни батерии и постоянно да се увеличава пазарният дял на велосипедите с литиеви акумулаторни батерии, както и делът на износа на електрически велосипеди.“(раздел V„Основни задачи на промишленото развитие през 13-ия петгодишен период“, подраздел I от плана).
 —
 „По-нататъшно усъвършенстване на цялостната ефективност на четири електрически компонента, а именно блок за управление, акумулаторна батерия, двигател и зарядно устройство, с цел да се разработи ефективна, енергоспестяваща и безопасна система на електрическия велосипед.“(раздел V, подраздел II от Плана).
 —
 „В плана се предвижда по-нататъшното усъвършенстване на цялостната ефективност на оловно-киселинната акумулаторна батерия; по-широкото приложение на литиевата акумулаторна батерия в електрическите велосипеди; научноизследователската и развойна дейност относно нови видове акумулаторни батерии за съхранение на енергия.“(точка 4 от таблица 3„Ключови технологични иновации в отрасъла през 13-ия петгодишен период“).
 (457)
 Четвъртият документ е 12-ият петгодишен план за отрасъла за производство на акумулаторни батерии, приет през 2015 г., поради което е бил приложим през целия начален етап от разследвания период:
 —
 „Литиевойонни батерии: По-широко използване на литиевойонни акумулаторни батерии в електрически велосипеди, електрически мотоциклети, автобуси и малки изцяло електрически превозни средства (включително нискоскоростни електрически превозни средства); увеличаване на пазарния дял на литиевойонните акумулаторни батерии и усилия в посока края на „12-ия“ план за електрическите устройства. Литиевойонните акумулаторни батерии се използват за достигане на 50 % от общата батерия за електрически устройства, а делът на електрическите велосипеди с литиевойонни акумулаторни батерии е около 20 %.“(глава V, раздел II).
 —
 „Насърчаване на сътрудничеството между отрасъла за производство на акумулаторни батерии и промишлените вериги нагоре и надолу по веригата чрез формирането на промишлени съюзи или съюзи за техническо сътрудничество, например в областта на литиевойонните акумулаторни батерии и електрическите велосипеди, електрическите превозни средства, системите за управление на енергозахранването и други области на обмен и сътрудничество, организиране на изследователска дейност, подобряване на продуктовите технологии, насърчаване на популяризирането и приложението“. (глава VI„Основни мерки и политически препоръки“раздел I).
 —
 „Изпълнение на насоките на политиката и определяне на съответни законови и подзаконови разпоредби, за да i) се насърчава постепенното изтегляне от пазара на продуктите, които замърсяват много, изискват ресурси и са с висока консумация на енергия, ii) се направляват високотехнологичните продукти към индустриализация и iii) се увеличава пазарният дял на международните пазари“(раздел VI, подраздел V).
 —
 „Препоръчва се да се въведат промишлени политики, които насърчават разрастването на нови видове акумулаторни батерии (включително литиевойонни акумулаторни батерии, водородно-никелови акумулаторни батерии, нови оловно-киселинни акумулаторни батерии и др.) и соларни клетки, например данъчни стимули и правителствени субсидии, за да се насърчава въвеждането им на пазара и енергоспестяването. Препоръчва се да се въведе политика за субсидиране на електрическите велосипеди с литиевойонни акумулаторни батерии, за да се насърчава популяризирането на велосипедите с литиевойонни акумулаторни батерии“. (глава VI, раздел II).
 (458)
 Петият документ е 13-ият петгодишен план за отрасъла за производство на акумулаторни